كرات البيض واللحم والبطاطه المهروسه
المقادير:- حسب عددكم بالبيت وهي:- 4 بيضات-نصف كيلو لحم مثروم عجل-4 بطاطه مسلوقه- ملعقة اكل نعناع يابس
ومطحون- ملح وفلفل- فص ثوم مهروس- 2 ملاعق زيت زيتون- و8 حبات تفريبا جوز - ونص راس بصل -ملعقة كوب سبع بهارات - و3 اوراق سيج هو نوع من الاورجانو يعني مثل اكليل الجبل واذا مامتوفر هذا تكدرين بحطين الزعتر الاخضر **
يله نشوف طريقة العمل بمطبخ (ميمي) بالصور (هنا بالصوره تحطين النص راس بصل والثوم والجوز والزعتر وملح والفلفل وتهرسهم سوه)
هنا تضيفين اللحم المفروم وترجعين تخلطين سوه ويه المواد الي ثرمتيها
تسلقين البيض وتقشريه وتحطين عليها السبع بهارات بهل الشكل
تسلكين البطاطه وتقشريها وره ماتستوي وتبرشيها او تهرسيها وتضيفين عليها الملح والفلفل والنعناع الناشف المطحون وتعجنيه بهل الشكل
تغلفين البيضه بل البطاطه المهروسه
وبعدها تغلفيها باللحم بهل الشكل
وتحطيهم بالبايركس وبهاي الصوره اكو وحده من الكرات بدون اللحم سويتها لان هم تكدرون للي مياكلون لحم (ملاحظه مهمه الزيت الزيتون الي ذكرته بالمقادير هنا تحطين شويه بالبايركس وايضا تدهنين الكرات بي شويه وهنا اذا لاحظتو شلون تلمع وحتى تتحمر بنفس الوقت
وهنا وره ما حطيناها بالفرن لمدة نصف ساعه وطلعت بهل الشكل
وتقدميها بهل الشكل و100 عافيه على قلبكم(ميمي)